CELEX: 32017D0711
Language: fi
Date: 2017-04-18 00:00:00
Title: Komission täytäntöönpanopäätös (EU) 2017/711, annettu 18 päivänä huhtikuuta 2017, yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä annetun direktiivin 98/41/EY 9 artiklan 4 kohdan mukaisesta Tanskan kuningaskunnan ja Saksan liittotasavallan esittämästä poikkeuspyynnöstä (tiedoksiannettu numerolla C(2017) 2371)

20.4.2017   
            
            
               FI
            
            
               Euroopan unionin virallinen lehti
            
            
               L 104/26
            
         KOMISSION TÄYTÄNTÖÖNPANOPÄÄTÖS (EU) 2017/711,
   annettu 18 päivänä huhtikuuta 2017,
   yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä annetun direktiivin 98/41/EY 9 artiklan 4 kohdan mukaisesta Tanskan kuningaskunnan ja Saksan liittotasavallan esittämästä poikkeuspyynnöstä
   
      
         (tiedoksiannettu numerolla C(2017) 2371)
      
   
   (Ainoastaan saksan- ja tanskankieliset tekstit ovat todistusvoimaisia)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä 18 päivänä kesäkuuta 1998 annetun neuvoston direktiivin 98/41/EY (1) ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Direktiivin 98/41/EY tarkoituksena on parantaa matkustajien ja laivaväen turvallisuutta ja pelastamismahdollisuuksia matkustaja-aluksilla sekä varmistaa, että etsintä- ja pelastustoimintaa sekä mahdollisen onnettomuuden jälkiselvittelyä voidaan tehostaa.
            
         
               (2)
            
            
               Direktiivin 98/41/EY 5 artiklan 1 kohdan mukaan tietyt tiedot on kirjattava jäsenvaltiossa sijaitsevasta satamasta lähtevästä jokaisesta matkustaja-aluksesta, jonka matkan pituus on yli 20 meripeninkulmaa lähtöpaikasta.
            
         
               (3)
            
            
               Direktiivin 98/41/EY 9 artiklan 4 kohdan mukaan jäsenvaltiot voivat pyytää komissiolta poikkeusta kyseisestä vaatimuksesta.
            
         
               (4)
            
            
               Tanskan kuningaskunta ja Saksan liittotasavalta toimittivat 29 päivänä syyskuuta 2015 päivätyllä kirjeellä komissiolle pyynnön saada poiketa vaatimuksesta kirjata direktiivin 98/41/EY 5 artiklan 1 kohdassa mainitut tiedot matkustaja-aluksella olevista matkustajista kaikkien reitillä Rostock–Gedser ja takaisin liikennöivien matkustaja-alusten osalta.
            
         
               (5)
            
            
               Komissio pyysi 5 päivänä marraskuuta 2015 Tanskan kuningaskunnalta ja Saksan liittotasavallalta lisätietoja pyynnön arvioimiseksi. Tanskan kuningaskunta ja Saksan liittotasavalta toimittivat vastauksensa 25 päivänä toukokuuta 2016.
            
         
               (6)
            
            
               Komissio arvioi Euroopan meriturvallisuusviraston avustuksella poikkeuspyynnön käytettävissään olevien tietojen perusteella.
            
         
               (7)
            
            
               Tanskan kuningaskunta ja Saksan liittotasavalta toimittivat seuraavat tiedot: 1) yli kahden metrin merkitsevän aallonkorkeuden vuosittainen todennäköisyys on mainitulla reitillä alle kymmenen prosenttia; 2) alukset, joihin poikkeusta sovellettaisiin, harjoittavat säännöllistä liikennettä; 3) matkan pituus ei ylitä 30:tä meripeninkulmaa lähtöpaikasta; 4) merialueella, jolla matkustaja-alukset liikennöivät, on tarjolla maista annettavaa navigointitukea, luotettavia sääennusteita sekä asianmukaiset ja riittävät etsintä- ja pelastuspalvelut; 5) matkan luonteen ja aikataulujen vuoksi matkustajatietojen kirjaamista ei voida sovittaa yhteen maaliikenteen kanssa; ja 6) poikkeus ei vaikuttaisi haitallisesti kilpailuun.
            
         
               (8)
            
            
               Arviointi osoittaa, että kaikki edellytykset poikkeuksen hyväksymiseksi täyttyvät.
            
         
               (9)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Tanskan kuningaskunnan ja Saksan liittotasavallan direktiivin 98/41/EY 9 artiklan 4 kohdan mukaisesti esittämä pyyntö poiketa kyseisen direktiivin 5 artiklan 1 kohdassa mainittujen matkustajia koskevien tietojen kirjaamisesta kaikilla matkustaja-aluksilla, jotka liikennöivät säännöllisesti reitillä Rostock–Gedser ja takaisin.
   2 artikla
   Tämä päätös on osoitettu Tanskan kuningaskunnalle ja Saksan liittotasavallalle.
   
      Tehty Brysselissä 18 päivänä huhtikuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EYVL L 188, 2.7.1998, s. 35.